ועדת הפנים ואיכות הסביבה, כנסת 15, פרוטוקול מספר 33, 1999-11-29 10:00

דוד אזולאי: אני פותח את הישיבה.

דוד אזולאי: לצערי הרב, ביום רביעי שעבר התקיים כאן דיון בוועדה בעניין שביתת ראשי הרשויות הערביות, שכולנו הזדהינו עמה.

דוד אזולאי: השביתה נבעה מהמצוקה הקשה של הרשויות הערביות.

דוד אזולאי: אני גם פניתי באוהל המחאה לנציגי ראשי הרשויות הערביות וביקשתי והתחננתי לא לקיים את ההפגנה.

דוד אזולאי: אמרתי שאנחנו תמיד יודעים איך הפגנה מתחילה, אבל אף פעם לא יודעים איך היא מסתיימת.

דוד אזולאי: קיימנו כאן דיון ממצה.

עבד-אלמאלכ דהאמשה: אתה מדבר על ההפגנה שהיתה ולא על זאת שתהיה ביום רביעי הזה.

דוד אזולאי: חכה, גם נגיע לזה.

דוד אזולאי: קיימנו דיון בוועדה, ולצערי הרב, צפיתי את הנולד, למרות שמאד רציתי לטעות בעניין הזה.

דוד אזולאי: אנחנו יודעים איך ההפגנות האלה מסתיימות.

דוד אזולאי: יחד עם זה, לאור המצוקה הקשה של הרשויות הערביות, הבנתי שזה היה חלק מן המחאה, כי גם היו פניות לכל גורמי הממשלה, ולצערי הרב, הן לא נענו.

דוד אזולאי: לכן, לא היתה ברירה אחרת, אלא לקיים את ההפגנה.

דוד אזולאי: ראינו איך ההפגנה הזאת הסתיימה.

דוד אזולאי: אני חושב שלמשטרה יש בעיה של תדמית ציבורית, ובהפגנות כאלה התדמית שלה נפגעת עוד יותר.

דוד אזולאי: אני מצפה מהמשטרה לקצת יותר סבלנות וקצת יותר איפוק, במיוחד כשמדובר באנשי ציבור ובראשי רשויות, שכל מטרתם היתה להביע את מחאתם ואת כאבם.

גדעון עזרא: היו בוועדה חברי כנסת שאמרו "יהיה לא טוב".

גדעון עזרא: שני חברי-כנסת אמרו במפורש "יהיה לא טוב", אחד מהם היה טלב אלסאנע, ואני לא זוכר מי היה השני.

עבד-אלמאלכ דהאמשה: חבר הכנסת גדעון עזרא, עכשיו חייבים לדעת שגם ביום רביעי זה יהיה לא טוב.

אחמד טיבי: אנשים התריעו.

טלב אלסאנע: היושב ראש אמר שיש תדמית מסויימת למשטרה שלא סתם נבנתה כך.

דוד אזולאי: היא לא נבנתה רק בהפגנה שלכם.

דוד אזולאי: לצערי הרב, היא קיימת כבר הרבה זמן, ואני אומר את זה וחוזר על זה.

דוד אזולאי: אני לא חוזר בי ממה שאני אמרתי.

דוד אזולאי: זה לא פעם שיש דיונים בוועדה הזאת על כך.

דוד אזולאי: אם צריך להחמיא למשטרה - נעשה את זה בגאווה ובכבוד.

דוד אזולאי: כשצריך לבקר - אנחנו גם נבקר את המשטרה.

דוד אזולאי: אני לא רוצה לפתוח את הדיון, עד שנראה כולנו את סרט הווידיאו.

דוד אזולאי: אני נותן את רשות הדיבור לחבר הכנסת עבד אלמאלכ דהאמשה.

עבד-אלמאלכ דהאמשה: אני רוצה לחזור על הדברים שהיושב ראש אמר.

עבד-אלמאלכ דהאמשה: כאשר יש להחמיא למשטרה - יש להחמיא לה, כלומר: כשהיא עושה דברים יפים, צריך גם לומר את האמת.

עבד-אלמאלכ דהאמשה: במקרה הזה, לצערי, קשה למצוא איזשהו צידוק או איזושהי דרך איך לא לבקר את המשטרה, ולבקר אותה קשות.

עבד-אלמאלכ דהאמשה: אני לא מדבר רק על מה שראינו: על האלימות לשמה, על הברוטליות שהיתה כאן, אלא אני מדבר גם על טענות מופרכות שכאילו היו שם יידויי אבנים או צעקות "מוות ליהודים".

עבד-אלמאלכ דהאמשה: למה אומרים את הדברים האלה?

עבד-אלמאלכ דהאמשה: כנראה המשטרה הרגישה במצוקה אליה היא נקלעה, וכדי לסבר את אוזני הציבור ולהצדיק את המעשים שלה, היא יודעת שבעזרת קריאות "מוות ליהודים" ויידויי אבנים אפשר להתחמק.

עבד-אלמאלכ דהאמשה: יצירת הסיסמה הזאת יש מאין והטענה שכאילו היו ידויי אבנים רק מוכיחים עד כמה המשטרה הרגישה אשמה לאחר מה שעשו, והדברים מדברים בעד עצמם.

גדעון עזרא: אני ראיתי את התמונות עכשיו.

גדעון עזרא: מה שלא אהבתי זה לראות את התמונה שמחבקים את חבר הכנסת עבד אלמאלכ דהאמשה.

עבד-אלמאלכ דהאמשה: מחבקים אותי, כן.

עבד-אלמאלכ דהאמשה: אבל זה חיבוק, כן?

גדעון עזרא: חבל, אני אומר שלא אהבתי את התמונה הזאת.

טלב אלסאנע: איזה מחבקים?

טלב אלסאנע: מה זאת המילה מחבקים?

טלב אלסאנע: מה הוא היה חושב אם היו מחבקים אותו בצורה הזאת?

דוד אזולאי: חבר הכנסת טלב אלסנע, אני מבקש ממך להירגע ולאפשר לחברי הכנסת להתבטא.

דוד אזולאי: תקבל גם אתה רשות דיבור ותוכל להתבטא.

גדעון עזרא: נתנו למפגינים לעמוד בגבעת ההפגנות.

גדעון עזרא: משטרת ישראל צריכה להעריך מראש מה קורה, כאשר אנשים יוצאים בלי אישור מכיוון גבעת ההפגנות לכיוון משרד ראש הממשלה.

גדעון עזרא: לפי דעתי, הערכת המשטרה היתה בצדק איבוד שליטה, בגלל היכולת שלהם להידפק על משרד ראש הממשלה.

גדעון עזרא: ישבנו פה בוועדה בשבוע שעבר, ושמענו איומים מפי חברי הכנסת שיהיה לא טוב.

עסאם מח'ול: לכל תביעה אתה מתייחס כאל איום?

דוד אזולאי: אתה מוכן לאפשר לחבר כנסת לדבר בלי להפריע לו? קשה לך?

דוד אזולאי: אני מודיע לך שלא אתן לך רשות דיבור.

עסאם מח'ול: מה קרה לך?

דוד אזולאי: לא קרה כלום.

דוד אזולאי: לא יכול להיות שחבר הכנסת גדעון עזרא יקבל רשות דיבור וכל הזמן מפריעים לו.

יהודית נאות: אתם לא מבינים שהוויכוח הזה הוא בבואה של מה שקורה אחר כך ברחוב?

יהודית נאות: זה בדיוק כך.

עסאם מח'ול: אפשר לקרוא קריאת ביניים.

דוד אזולאי: מותר לך לקרוא קריאת ביניים ברשות ולא ברשות.

דוד אזולאי: אתה לא קיבלת רשות לקרוא קריאת ביניים.

עסאם מח'ול: אין שום סיבה לעצבנות הזאת שאתה מגלה עכשיו.

דוד אזולאי: אתה ועוד מספר חברים באופן מגמתי ובצורה קבועה מפריעים לחבר הכנסת גדעון עזרא, כל פעם שהוא מדבר.

דוד אזולאי: אני לא יכול לתת את ידי לדבר כזה.

טלב אלסאנע: כי הוא פרובוקטיבי.

דוד אזולאי: או שאתם רוצים לנהל פה דיון ענייני, או להפוך לפרובוקטורים.

גדעון עזרא: אני פרובוקטיבי מכיוון שאני מגן על עם ישראל, ואתה מגן על הפלסטינים.

טלב אלסאנע: כל הערבים אצלך הם על תקן חשודים ואשמים.

טלב אלסאנע: אתה הורס את מדינת ישראל.

טלב אלסאנע: אתה מסית ומלבה.

גדעון עזרא: היו פה שני חברי כנסת, גם אתה וגם מוחמד ברכה, שאיימו עלינו בישיבה שזה ייגמר לא טוב.

עסאם מח'ול: אתה פוגע במדינה הזאת.

טלב אלסאנע: אתה גזען.

טלב אלסאנע: כל הערבים אצלך תמיד אשמים ותמיד חשודים.

גדעון עזרא: גמרת עם חבר הכנסת איוב קרא והתחלת איתי.

גדעון עזרא: תדע לך, אני מצפצף עליך.

טלב אלסאנע: אני גם מצפצף עליך.

טלב אלסאנע: הוא ממשיך להתנהג כאילו הוא מושל צבאי.

יהודית נאות: איך אתה רוצה שיקיימו דיון רציני?

טלב אלסאנע: למה את לא פונה לחבר הכנסת עזרא?

טלב אלסאנע: למה את פונה אליי?

טלב אלסאנע: תטיפי לו.

גדעון עזרא: אתה לא נתת לי להוציא מילה, חוצפן שכמוך.

גדעון עזרא: אתה מסית את כל ערביי הנגב נגד עם ישראל, וחברים ערביים כאן מסיתים את כל ערביי ישראל, והתוצאה תהיה הרת אסון בגללכם.

גדעון עזרא: אתם מתחרים ביניכם מי יותר קיצוני.

טלב אלסאנע: אתה מסית במדיניות שלך.

דוד אזולאי: חבר הכנסת טלב אלסאנע וחברי הכנסת כאן, אני אומר לכם שאתם מחטיאים את המטרה שלשמה התכנס כאן הדיון.

דוד אזולאי: לא יתכן שכאשר חבר הכנסת הראשון דיבר - אף אחד לא הפריע לו.

דוד אזולאי: חבר הכנסת עבד אלמאלכ דהאמשה דיבר ומילה אחת לא שמענו.

דוד אזולאי: לא יתכן שכאשר חבר הכנסת גדעון עזרא מדבר, שלושת חברי הכנסת מתנפלים עליו בצורה לא מכובדת ומנסים לסתום פיות.

דוד אזולאי: לא יכולה להיות סתימת פיות.

דוד אזולאי: מי זימן את הדיון הזה?

דוד אזולאי: לא אתה זימנת את הדיון הזה, לא חבר הכנסת אחמד טיבי ולא אף אחד.

דוד אזולאי: אני יזמתי את הדיון הזה, כי אני באמת רוצה להגיע לחקר האמת.

דוד אזולאי: אני רוצה לבלום את התופעה הזאת של הכאת אנשי ציבור על ידי המשטרה.

דוד אזולאי: אז מה התוצאה כאן?

דוד אזולאי: שאתם מנסים לעשות פרובוקציות ולמנוע דיון ענייני?

דוד אזולאי: אני לא אתן את ידי לכך.

טלב אלסאנע: למה אתה לא פונה לחבר הכנסת עזרא?

טלב אלסאנע: למה אתה פונה לצד אחד?

דוד אזולאי: אני אגיד לך למה, מפני שהוא התחיל לדבר ולא נתת לו.

יהודית נאות: אתה תבטא את דעתך והוא יבטא את דעתו, ונראה מה הסוף.

דוד אזולאי: לא נתתם לו לדבר משפט אחד ברציפות.

דוד אזולאי: גדעון עזרא: דע לך שביום רביעי תהיה תחרות בין חברי הכנסת הערבים מי יהיה יותר קיצוני, וזאת הסכנה הכי גדולה שלנו - האם טלב אלסאנע, מוחמד ברכה, או עזמי בשארה?

דוד אזולאי: תדעו לכם שאתם לא מייצגים את ערביי ישראל שרוצים שקט ושלווה.

טלב אלסאנע: זה נושא הדיון?

טלב אלסאנע: אני מוחה על זה.

טלב אלסאנע: זה לא נושא הדיון.

טלב אלסאנע: לא עזמי בשארה ולא טלב אלסאנע הם נושא הדיון.

טלב אלסאנע: הדיון הוא על הפגנה ועל תרבות המשטרה.

דוד אזולאי: אתה תמחה בתורך, כשתקבל רשות דיבור.

דוד אזולאי: מותר לך להגיד מה שאתה רוצה, לא אמנע ממך לדבר.

גדעון עזרא: אחרי שנלמד את האירועים שהתרחשו, צריכה להיות פה קריאה בסוף הישיבה של חברי הכנסת להתנהגות נאותה ביום רביעי.

גדעון עזרא: זה הדבר החשוב ביותר, אחרת ביום רביעי יישפך דם.

גדעון עזרא: כולנו צריכים להיזהר מהדבר הזה.

גדעון עזרא: חשוב מאד שחברי הכנסת יעמדו בראש החזית, לא כמו שראינו בתמונות.

גדעון עזרא: לפי התמונות שראינו, מי שפרץ ראשון בגבעת ההפגנות הם חברי הכנסת, לא הקהל.

עבד-אלמאלכ דהאמשה: הם עמדו ללכת לישיבה בוועדת מנכ"לים.

עבד-אלמאלכ דהאמשה: את זה גם לא נתנו להם.

יהודית נאות: חבר הכנסת עזרא, לעצם ההפגנה, מה העמדה שלך?

דוד אזולאי: רציתי לשמוע מחבר הכנסת גדעון עזרא התייחסות למה שראינו.

דוד אזולאי: לא שמענו התייחסות לזה.

דוד אזולאי: האם מקובל עליך מה שראינו?

גדעון עזרא: לא תקין מה שעשו לחבר הכנסת עבד אלמאלכ דהמאשה.

יהודית נאות: זה מה שמעניין.

גדעון עזרא: המשטרה היתה מאבדת שליטה, ברגע שהיו יורדים למטה.

גדעון עזרא: היא היתה חייבת למנוע את הירידה למטה, אחרת אני לא יודע לאן זה היה מגיע.

גדעון עזרא: אני מזהיר את חברי הכנסת שישמרו על הפה שלהם גם כאן וגם לקראת יום רביעי, אחרת יהיה שם אסון.

עסאם מח'ול: אני מרגיש בגן ילדים.

יהודית נאות: לאן זה היה הולך?

גדעון עזרא: לאן זה היה הולך?

גדעון עזרא: להגיד לך?

אחמד טיבי: אני מודה לך על כינוס הוועדה כדי לדון במה שהתרחש ביום רביעי.

אחמד טיבי: הייתי אחד המשתתפים בהפגנה הזאת.

אחמד טיבי: חשנו כולנו שהתנהגות המשטרה למפגינים היתה חריגה ושגויה, ופגעה ראשית בעקרון של זכות ההפגנה, ושנית באנשי ציבור נבחרים ובחסינות חברי הכנסת.

אחמד טיבי: יש יותר מאשר רושם שזה הפך להיות שיטה, כאשר מדובר באנשי ציבור ובנבחרים ערביים.

אחמד טיבי: על זה באה הצעקה הרמה שלנו, והיא תמשיך להדהד עד אשר היחס אל חברי הכנסת ואל מפגינים ערביים ישתנה.

אחמד טיבי: אנחנו הפגנו ברחבת ההפגנה בהפגנה מאושרת.

אחמד טיבי: לאחר מכן, בקצה עמדו לימיני עמיתיי טלב אלסאנע והאשם מחאמיד ומספר ראשי רשויות.

אחמד טיבי: נאמר לנו שיש ועדת מנכ"לים.

אחמד טיבי: התחלנו לנוע בכיוון צפונה-מזרחה, שזה רחוק מהכיוון של לשכת ראש הממשלה ובכיוון ההפוך.

אחמד טיבי: חבר הכנסת דהאמשה עמד חמישה מטר מאחורה, וכאשר התחלנו לנוע, ראינו מולנו באופן פתאומי - כנראה מישהו נתן פקודה - את יחידת היס"מ לא רק חוסמת, אלא בולמת והודפת אותנו בכוח.

אחמד טיבי: אפשר היה לאפשר לנו להמשיך להתקדם.

אחמד טיבי: האלימות שהתפתחה במקום היתה הרחק מלשכת ראש הממשלה.

אחמד טיבי: במקום נכח צוות של ערוץ 1, למרות שבדרך כלל הפגנות של ערבים לא מעניינות את התקשורת, כי מדובר גם בחברי כנסת אפרפרים וגם בנושאים לא כל כך חשובים.

אחמד טיבי: אגב, מתי הגיעו אמצעי התקשורת?

אחמד טיבי: רק כששמעו שכנראה יש הפגנה אלימה, והכל צולם על ידי ערוץ 2.

חסן אלהיב: ערוץ 1.

אחמד טיבי: ערוץ 1, סליחה.

אחמד טיבי: בצדק אתה מעיר, כי ערוץ 2 לא היה בהפגנה.

אחמד טיבי: נשמעה טענה על ידי סגן מפקד המחוז שמפגינים ערבים זרקו אבנים ואמרו "מוות ליהודים", ובעקבות כך הם הוכו כביכול.

אחמד טיבי: אני הוכיתי, אתה הוכית, הוא הוכה והוא הוכה.

אחמד טיבי: אני אמרתי "מוות ליהודים"?

אחמד טיבי: לא נשמעה האמירה הזאת.

אחמד טיבי: אני רוצה לומר לציבור היהודי, שמקשיב בדרך כלל לאמירות האלה: הערבים לא אומרים "מוות ליהודים".

גדעון עזרא: הם עושים את זה.

אחמד טיבי: תשתוק כשאני מדבר, אני מבקש ממך.

אחמד טיבי: אני לא הפרעתי לך, ישבתי בשקט.

דוד אזולאי: חבר הכנסת עזרא, חבר הכנסת טיבי באמת לא הפריע לך.

גדעון עזרא: אני היהודי היחידי פה.

דוד אזולאי: מה, אני כבר לא יהודי בשבילך?

דוד אזולאי: יהודית נאות כבר לא יהודיה בשבילך?

גדעון עזרא: יהודי, לא יהודיה.

דוד אזולאי: הוציאו אותנו מכלל עם ישראל.

אחמד טיבי: המשפט הזה כאילו אמרו "אללה הוא אכבר", הפך להיות כלי עלוב ותירוץ שחוק ונבוב להכאת אנשי ציבור ערבים והתנהגות חריגה וברוטלית של אנשי המשטרה.

אחמד טיבי: ראשית, אין אבנים ברחבת ראש הממשלה.

אחמד טיבי: מה לעשות, אין אבנים.

אחמד טיבי: לכן לא זרקנו.

אחמד טיבי: אגב, כנראה שזו הסיבה היחידה לפי השקפת העולם שלכם.

אחמד טיבי: יכול להיות שהם יביאו על מנת להוכיח שיש אבנים.

אחמד טיבי: שנית, תאמינו לנו, אנחנו לא אומרים "מוות ליהודים", מה לעשות?

אחמד טיבי: אבל מה?

אחמד טיבי: נשמעה הטענה כאילו נאמר לשוטרים שהם פשיסטים.

אחמד טיבי: כן, נאמר שהשוטרים פשיסטים.

אחמד טיבי: ההתנהגות שם היתה ברוטלית עד כדי פשיזם נגד נבחרי ציבור.

עסאם מח'ול: השאלה למה היו צריכים להוכיח את זה במקום.

אחמד טיבי: אגב, אני רוצה לומר שחלק מהקצינים ניהלו איתנו דו שיח תרבותי, אבל לפחות 15-10 שוטרים שברו לנו את הצורה, כמו שאומרים.

אחמד טיבי: הם חיכו להזדמנות שיהיה מגע פיסי בינינו.

אחמד טיבי: אני מדבר עם קצין, משמאלי חבר הכנסת מוחמד ברכה.

אחמד טיבי: מאחורי הקצין יש שוטר.

אחמד טיבי: תסלחו לי על הביטויים שאני אומר.

אחמד טיבי: אתם יודעים מה אמר לי החייל בנוכחות הקצין?

אחמד טיבי: "אני אזיין את הצורה שלך".

אחמד טיבי: אמרתי לו: "אתה שומע?

אחמד טיבי: " והקצין אמר לי: הוא במתח, כשהוא במתח הוא מזיין את הערבים.

אחמד טיבי: אבל הפירוש זה בית חולים.

אחמד טיבי: זה צריך להעלות בושה על פני כל מי שחייך.

אחמד טיבי: סגן מפקד המחוז, כשישבת באולפן ודיברו על פציעות, אתה העלית חיוך פרובוקטיבי על פניך.

אחמד טיבי: אה, אמרו "מוות ליהודים" וזרקו אבנים ואתה מחייך.

אחמד טיבי: כואב לנו, ואתה מחייך.

אחמד טיבי: לפחות תבין את הכאב שלנו.

חסן אלהיב: נשלחתי על ידי הוועד העליון של ראשי הרשויות הערביות.

חסן אלהיב: אני בטח ערבי לא מסית, ואני מפנה את זה לחבר הכנסת גדעון עזרא.

גדעון עזרא: אני יודע.

טלב אלסאנע: מבחינת חבר הכנסת גדעון עזרא אין דבר כזה.

חסן אלהיב: אני לא מסית.

חסן אלהיב: הייתי סגן אלוף בצבא.

חסן אלהיב: אני מתבייש במה שהיה שם עם משטרת ישראל.

חסן אלהיב: עלינו לגבעה, שלחנו חמישה נציגים למשרד ראש הממשלה, ובאיזשהו שלב ראינו שהם תוקפים אותנו ומחזירים אותנו בכוח אחורה.

חסן אלהיב: אז הגענו לשם בכוח.

דוד אזולאי: מי זה אנחנו?

דוד אזולאי: ראשי הרשויות?

חסן אלהיב: ראשי הרשויות.

חסן אלהיב: הלכנו כדי לחלץ את החבר'ה שלנו, ברגע שבאו להיכנס למשרד ראש הממשלה.

חסן אלהיב: התרענו לפני חודשיים בפני השר שלכם, בפני המפכ"ל ובפני מפקדי המחוזות שיש נטע זר בתוך המשטרה.

חסן אלהיב: יש נטע זר, וצריך לעקור אותו.

חסן אלהיב: לא יכול להיות שאתם תתכסו בחולצות האלה, ותיקחו את החוק לידיים.

חסן אלהיב: זה לא מקובל עלינו, זה לא יהיה.

חסן אלהיב: מה שהיה שם זאת קטסטרופה.

חסן אלהיב: זה פשע אחד גדול איך שהתנהגו לאנשים שם.

חסן אלהיב: אם הייתי שומע פעם אחת "מוות ליהודים", דקה אחת לא הייתי נשאר שם.

חסן אלהיב: לא היה ולא נברא.

חסן אלהיב: לפי דעתי, צריך להביא אותך למכונת אמת על מה שאמרת.

חסן אלהיב: לא היה ולא נברא.

חסן אלהיב: אפילו שעשרות אלפי פעמים קוראים "מוות לערבים", את הצעקה הזאת אני לא שומע.

עבד-אלמאלכ דהאמשה: ולא רואים את האלות ולא את המכות.

חסן אלהיב: יש חלק במשטרת ישראל שמחכה ליום הזה כדי להרביץ לערבים.

חסן אלהיב: זה חבל, אנחנו חיים במדינה נאורה.

חסן אלהיב: הקצינים הבכירים והממסד הישראלי התנהגו התנהגות הקשה וברוטלית שלא מקובלת בקרב אף עם בעולם.

חסן אלהיב: אתם תמשיכו להתכסות בחולצות שלכם ותשימו את הדרגות ואת התגים כאילו אתם צודקים.

חסן אלהיב: השוטרים שלכם החביאו את השמות שלהם ועשו לנו דברים שאני לא מאמין.

חסן אלהיב: אתה יודע איך חילצתי את עצמי?

חסן אלהיב: חילצתי את עצמי על ידי זה שאמרתי שאני כתב.

חסן אלהיב: אמרתי להם "תעזבו אותי".

חסן אלהיב: גררו אותי מאחורי הבודקה ואמרתי להם: "מה אתם רוצים ממני?

חסן אלהיב: אני כתב".

חסן אלהיב: רק כך חילצתי את עצמי.

חסן אלהיב: אני מתבייש במשטרה כזאת.

חסן אלהיב: אני קורא מפה למפכ"ל ולשר לביטחון פנים.

חסן אלהיב: אני מוכן להעיד בכל מקום שהפגנה הזאת לא יצאה מגדרה.

חסן אלהיב: בסך הכל חלק מראשי הרשויות ירדו לחלץ את החבר'ה שהיו בדרך למשרד ראש הממשלה.

חסן אלהיב: אתם באתם מראש כדי להרביץ לערבים.

חסן אלהיב: לאור האירועים עם משטרת ישראל, ועד ראשי הרשויות הערביות קיבל אתמול החלטה להשבית את בתי הספר וכל השלטון המקומי במגזר הערבי ביום רביעי, בנוסף להפגנה.

עסאם מח'ול: אני רוצה להאשים אישית את סגן מפקד מחוז ירושלים.

עסאם מח'ול: אני חושב שאנחנו לא קולטים עדיין את חומרת מה שקרה, כולל האירוע עצמו והתנהגות המשטרה שהופכת לשיטה ולתפיסת עולם של המשטרה, כאשר מדובר במפגינים ערבים.

עסאם מח'ול: הסיבה הזאת היא לא מקרה, בלוד - -

גדעון עזרא: מה עשו לנוצרים בנצרת?

עסאם מח'ול: אתה שיקרת כאן במצח נחושה, כאשר אמרת שחברי הכנסת הערבים איימו בשבוע שעבר.

גדעון עזרא: קרא את הפרוטוקול.

עסאם מח'ול: אני אמרתי בשבוע שעבר - וזה ישנו בפרוטוקול - שהאוכלוסייה הערבית לא תסכים לכך שאחרי 50 שנה, המדיניות הזאת של הפליה על בסיס שייכות לאומית תימשך.

עסאם מח'ול: לא ניתן, ואני רוצה שגם יהודים לא יתנו.

עסאם מח'ול: הגיע הזמן שתפנים את זה וגם שמשטרת ישראל תפנים את זה.

גדעון עזרא: הגיע הזמן שתדע באיזו מדינה אתה חי, "אתה בעל בית".

עסאם מח'ול: באוכלוסייה הערבית יש אזרחים שלא יוותרו על זכותם להיות שווים בארץ הזאת ובמדינה הזאת.

עסאם מח'ול: הגיע הזמן שתפנים את זה ותשנה את הגישה שלך.

גדעון עזרא: מה עשו לנוצרים בנצרת?

טלב אלסאנע: מה זה רלוונטי?

גדעון עזרא: אתם מלכי האלימות.

יהודית נאות: הוא מבדיל בין אזהרה ואיום.

עסאם מח'ול: טוב לו יותר לדבר על איום ולא על אזהרה.

עסאם מח'ול: זה משרת את האינטרסים שלו, את המדיניות שלו ואת הקו שלו.

עסאם מח'ול: אדוני היושב ראש, המשטרה ניהלה מדיניות של פגע וברח בהפגנה הזאת.

עסאם מח'ול: היא פגעה בנציגי ציבור ובנבחרי ציבור בעליל, בתכנון ובכוונה תחילה.

עסאם מח'ול: העלימו את התגים ואת כל סימני ההיכר של השוטרים שהיכו.

עסאם מח'ול: פניתי לשני מפקדים, אחד מהם חגי דותן, והצבעתי על אותו פרש שהיכה באלה חברי כנסת ושהיכה אותי.

עסאם מח'ול: הם אמרו לי: אנחנו לא ניתן לך את הפרטים, אל תדאג.

עסאם מח'ול: הוא אמר: אני לא צריך לתת.

עסאם מח'ול: אני רוצה לדעת איך היו מתנהגים לאזרח שלא היו מוכן להזדהות בפני שוטר.

דוד אזולאי: היו עוצרים אותו.

עסאם מח'ול: עד היום הזה אני מחכה לקבל את הפרטים של אותו פרש שהיכה ושאני הצבעתי עליו.

עסאם מח'ול: לא נתנו את הפרטים שלו, והם מסתירים את פרטיו עד הרגע הזה.

עסאם מח'ול: יש מישהו אשם, לא אותו שוטר בלבד, אלא מי שמסתיר ומחפה עליו.

עסאם מח'ול: שלחתי מכתב לשר לביטחון פנים, ההפגנה הזאת צולמה מאל"ף עד תי"ו על ידי רשתות טלוויזיה ועל ידי המשטרה עצמה.

עסאם מח'ול: אני רוצה לבדוק, גם בוועדת בדיקה, אם נאמרו דברים, כמו: מוות ליהודים ואטבח אל יהוד, כפי שביטא זאת סגן מפקד המחוז.

עסאם מח'ול: אני בטוח שלא, אבל נבדוק.

עסאם מח'ול: ברגע שיתברר שלא נאמרו הדברים האלה, צריך להעמיד אותו לדין.

עסאם מח'ול: זה שיסוי פרימיטיבי של הרוב בישראל נגד המיעוט הלאומי הערבי.

עסאם מח'ול: זאת עילה שהמשטרה מנסה להשתמש בה כל אימת שהיא רוצה לתרץ את הברוטליות שלה כלפי האוכלוסייה הערבית והמפגינים הערבים.

עסאם מח'ול: אני מאשים את המשטרה.

עסאם מח'ול: אני מאשים את סגן מפקד מחוז ירושלים.

עסאם מח'ול: או שהוא חוזר בו ומתנצל בפני האוכלוסייה הערבית ובפני כל הציבור בישראל, או שהוא משסה בצורה גזענית פשיסטית את הרוב נגד המיעוט הלאומי בארץ הזאת.

גדעון עזרא: תתבייש לך איך שאתה מדבר.

עסאם מח'ול: תתבייש לך אתה.

עסאם מח'ול: אתה צריך להתבייש.

גדעון עזרא: תפסתי את המחבלים החברים שלך, זה מה שעשיתי.

גדעון עזרא: תתבייש לך.

טלב אלסאנע: אני רוצה לציין שבמהלך כל ההפגנה לא נכח מפקד המחוז, למרות האירוע הכל כך חמור.

טלב אלסאנע: גם את סגן מפקד המחוז אישית לא ראיתי.

טלב אלסאנע: יש כזו סמנטיקה, ערבים לא מפגינים, ערבים מתפרעים, ערבים משתוללים, אבל לא מפגינים.

טלב אלסאנע: זכות ההפגנה לא קיימת בלקסיקון של האוכלוסייה הערבית, ולכן סגן מפקד המחוז רוצה קודם כל לשלול את הלגיטימציה של ההפגנה.

טלב אלסאנע: לא מספיק שהאירוע חמור, הוא צריך להוסיף לו איזשהו ממד אחר של חומרה.

טלב אלסאנע: ראשי הרשויות הערבים לא באו להפגין בגלל המצוקה, הם לא באו להפגין בגלל הגירעון, אלא בשביל דבר אחד, כדי לקרוא קריאות "מוות ליהודים".

טלב אלסאנע: זאת המטרה וזאת הסיבה להפגנה.

טלב אלסאנע: אני מצטרף לדברי חברי עסאם מח'ול, אי אפשר לעבור בשתיקה על עלילת הדם החמורה הזו.

טלב אלסאנע: זה שקר אחד גדול.

טלב אלסאנע: לא היה ולא נברא.

טלב אלסאנע: זו הסתה פרועה של ממלא תפקיד בכיר במשטרה, ולכן אין פלא שהמשטרה התנהגה כמו שהתנהגה.

טלב אלסאנע: אם אלה הקצינים שלה, אם זאת הדוגמה שלה וזאת התפיסה של המפקדים, אין פלא שהשוטרים התנהגו כמו שהתנהגו.

טלב אלסאנע: מה אפשר לצפות מהם?

טלב אלסאנע: הם מייד רואים "קריאות מוות ליהודים", וכך מחנכים אותם.

טלב אלסאנע: לכן אי אפשר לפטור את הקצינים הבכירים מאחריות.

טלב אלסאנע: מחנכים את המשטרה שברגע שרואים נציגים ערבים, מייד לחשוב באמצעות אלה.

טלב אלסאנע: לא חושבים במושגים אחרים.

טלב אלסאנע: יש הפגנות חריפות מאד הן של החרדים והן של המתנחלים, שאני לא חושב שהם צודקים, אבל יש להם זכות להפגין.

טלב אלסאנע: ראינו איך המשטרה התנהגה בחבל מעון ובכל מקום.

טלב אלסאנע: ראינו איך מלטפים אותם ואיך מרימים אותם, ואיך כאן משתוללים עם אלות, לא רק כלפי המפגינים, אלא גם כלפי הנבחרים שלהם, כולל חברי כנסת שמייצגים את הכנסת.

טלב אלסאנע: כמו ששוטר עם מדים מייצג את המשטרה ואת המדינה, אלה מייצגים את הכנסת.

טלב אלסאנע: לכן לא צריך להתייחס לממד של ההתנהגות הזאת כאל מקרה בודד של שוטר כאן ושם, אלא זה צריך להדליק מנורה אדומה שיש תפיסה ומנטליות בקרב המשטרה נגד האוכלוסייה הערבית, וזה מה שנקרא פשיזם.

טלב אלסאנע: זאת תפיסה של אנטי ערבים בגלל שהם ערבים.

טלב אלסאנע: הם לא קיימים במושג של זכות להפגין וזכות למחות.

טלב אלסאנע: אני רוצה לציין שאנחנו התרגלנו בכל ישיבה שחבר הכנסת גדעון עזרא הופך להיות המושל הצבאי.

טלב אלסאנע: הוא מתייחס לחברי הכנסת הערבים בפטרונות הזאת.

דוד אזולאי: הוא חבר כנסת כמוך ומותר לו לדבר.

טלב אלסאנע: אנחנו לא מקבלים את הגישה הזאת.

טלב אלסאנע: הממשל הצבאי הסתיים, אין פטרונות ואין שחצנות.

יהודית נאות: אמרת לו שבתורו הוא יוכל להגיב.

גדעון עזרא: הוא מחבל ביחסים בין יהודים לערבים.

גדעון עזרא: הוא מחבל, ואת מגינה עליו?

יהודית נאות: אני מגינה על כל אחד שמותר לו לדבר.

טלב אלסאנע: לצערי הרב, אתה לא השתחררת מהתפיסה של סגן מפקד השב"כ.

גדעון עזרא: למה מה, אכלתי ערבים לארוחת בוקר?

גדעון עזרא: אתה תהיה נגד כל מי שלא ייתן לך לעשות לנו בית ספר.

טלב אלסאנע: אנחנו לא איימנו, אנחנו מזהירים.

גדעון עזרא: מזהירים?

גדעון עזרא: תודה רבה.

טלב אלסאנע: יש בעיה אמיתית של הרשויות המקומיות הערביות.

טלב אלסאנע: יש בעיה אמיתית של היישוב הערבי.

גדעון עזרא: הוא מזהיר אותנו?

גדעון עזרא: מי אתה שתזהיר אותנו?

גדעון עזרא: מי אתה?

גדעון עזרא: לך לצבא קודם, לפני שאתה מזהיר אותנו.

דוד אזולאי: לצערי הרב, בסופו של דבר, מה שיראו בתקשורת זה את הוויכוח ביניכם ולא את הדיון.

טלב אלסאנע: יש לציבור הזה, הסובל מבעיות אמיתיות, הזכות להפגין ולמחות, והוא מתכוון למצות את הזכות הזאת.

טלב אלסאנע: לא רק למצות אותה, אלא להסלים את המאבק, עד שהממשלה תיענה לתביעות.

טלב אלסאנע: אין לציבור הערבי משהו נגד המשטרה, אלא יש לו בעיה עם התנהגות המשטרה.

יהודית נאות: אני רוצה לדבר אחרי שנשמע את עמדת המשטרה, אם זה אפשרי.

סופה לנדבר: גם אני.

דוד אזולאי: בסדר גמור.

דוד אזולאי: לפני שאתן לנציגי המשטרה את רשות הדיבור, אני רוצה לתת את רשות הדיבור לנציג המרכז לשלטון מקומי, סאלח סולימן.

סאלח סולימן: אדוני היושב ראש, כנציג מרכז השלטון המקומי נכחתי בהרבה הפגנות: הפגנות של יהודים, הפגנות של דרוזים והפגנות של ערבים.

סאלח סולימן: בהפגנה הזאת המשטרה באה בה"א הידיעה לטפל בנו כאילו היא באה לטפל באינדיאנים, ולא בראשי רשויות.

סאלח סולימן: הייתי בהרבה הפגנות של ראשי רשויות שמפקד המחוז היה בהן.

סאלח סולימן: אתה יודע מה?

סאלח סולימן: בחיים לא האמנתי שיתנהגו לראשי רשויות בצורה כזאת.

סאלח סולימן: אני לא רוצה להיכנס לנושא של חברי כנסת.

סאלח סולימן: חברי כנסת יכולים לדרוש את הזכויות שלהם, אבל ממש העליבו והיכו ראשי רשויות ונבחרי ציבור שנבחרים אישית על ידי הציבור.

סאלח סולימן: ראיתי שוטר מכה ראש רשות בעזרת הקסדה שלו בפנים, ויש לו סימנים עד היום.

סאלח סולימן: כשבאתי להגיד לו: תתבייש, זה ראש רשות, הוא היכה אותי ובעט ברגלי, בי נציג מרכז שלטון מקומי.

סאלח סולימן: התפלאתי כששמעתי ברדיו את סגן מפקד מחוז ירושלים אומר את מה שהוא אומר.

סאלח סולימן: אמרתי: בושה, איך המשטרה יכולה להפוך דברים?

סאלח סולימן: הרי הדברים היו מצולמים.

חסן אלהיב: אתה מדבר על הקריאות "מוות ליהודים"?

סאלח סולימן: כן.

סאלח סולימן: אני שומע במגרשי כדורגל כל שני וחמישי "מוות לערבים".

גדעון עזרא: אתה ראית יותר מזה בחיים וראית דברים יותר גרועים מזה בחיים.

עבד-אלמאלכ דהאמשה: בחיים כן, אבל לא בהפגנות.

גדעון עזרא: והתנהגות יותר גרועה של ערבים, ואתה יודע מה שאני יודע.

יהודית נאות: מה זה שייך להפגנה הנוכחית?

סאלח סולימן: אני פונה למשטרה ומבקש קצת כבוד לנבחרי הציבור.

דוד אזולאי: לפני שאתן לנציגי המשטרה את רשות הדיבור, אני רוצה להעלות כאן כמה דברים, כי מפקד המחוז לא ראה את קלטת הווידיאו.

יהודית נאות: הוא בוודאי ראה.

טלב אלסאנע: הוא ראה חדשות.

דוד אזולאי: אני רק רוצה לחזור לדיון שהיה כאן ביום רביעי האחרון.

דוד אזולאי: הפעם אני רוצה לשנות ממנהגי וממנה

דוד אזולאי: גם של חבריי, שמדי פעם מאשימים את התקשורת בכל מיני אירועים.

דוד אזולאי: הפעם לשם שינוי אני רוצה להאשים דווקא את הממשלה באירועים שהיו ביום רביעי האחרון, ולא את המשטרה.

דוד אזולאי: קיימנו כאן דיון ביום רביעי בכל נושא הרשויות הערביות, ואני מקריא לכם מילה מילה מהנאמר בסיכום: הוועדה דורשת מהממשלה לקיים דיון רציני וענייני ולהיכנס בעובי הקורה בכל הקשור במגזר הערבי, לפני שהבעיה הערבית תתפוצץ ברעם אדיר, והממשלה תהיה אחראית לכל התוצאות על כל המשתמע מכך.

דוד אזולאי: זה חלק מהתוצאות.

דוד אזולאי: כאשר אני פונה כיושב ראש ועדה לשר האוצר ומבקש ממנו להתפנות בשבוע הבא מכל העיסוקים ולבוא לוועדה להשמיע את דברו ולומר מדוע אינו מתייחס לבעיה של המגזר הערבי ברשויות המקומיות.

דוד אזולאי: שר האוצר וראש הממשלה עסוקים, ובמיוחד ראש הממשלה עסוק בנסיעות לחוץ לארץ, במקום להתעסק עם הבעיות האמיתיות של מדינת ישראל ולפתור את הבעיות הערביות.

דוד אזולאי: אני חוזר ואומר גם היום, שלא נתפלא אם ביום רביעי הקרוב יקרה לנו חס וחלילה אותו דבר.

דוד אזולאי: אני אנצל את ההזדמנות הזאת ואקרא גם להנהגה הערבית לקרוא לאיפוק ולריסון היצרים, אחרת אנחנו עומדים פה חס וחלילה בפני מלחמה קשה בין יהודים וערבים.

דוד אזולאי: אני בטוח שגם אתם, ההנהגה הערבית, וגם היהודים לא רוצים את זה.

דוד אזולאי: בואו נמנע את הדברים האלה.

עסאם מח'ול: בין הממשלה ובין הערבים, לא בין יהודים וערבים.

דוד אזולאי: אני רוצה בהזדמנות הזאת לשאול האם המשטרה צילמה את האירוע הזה בווידיאו כנהוג במקרים האחרים, ואם כן, מה יותר פשוט מלהביא לכאן את סרט הווידיאו ולשמוע את אותם אנשים שקוראים מוות ליהודים?

דוד אזולאי: נזהה אותם ונעמיד אותם לדין.

דוד אזולאי: הייתי רוצה לראות גם את השוטרים שמלינים עליהם שהסתובבו ללא תגי זיהוי וללא כל הדרגות עליהם.

דוד אזולאי: אם זה נכון, אדוני מפקד המחוז, העניין הזה חמור.

דוד אזולאי: לצערי הרב, יש לי הרושם שגם הכאת אנשי ציבור הפכה להיות נורמה.

דוד אזולאי: אנחנו צריכים למצוא איזשהו הסדר.

דוד אזולאי: או שלאנשי ציבור יהיה אסור להפגין ולהשתתף בהפגנות הללו, ואז אנחנו בעצם מאבדים את הדמוקרטיה ואת חופש הביטוי שלנו, או שמותר למשטרה לעשות ככל העולה על רוחה לגבי אנשי ציבור מפגינים.

דוד אזולאי: הדברים היו בתמרה, הדברים היו בלוד, וחזרו על עצמם בירושלים.

דוד אזולאי: מן הראוי שכאשר המשטרה נותנת רשיון להפגנה, היא תגביל תנועת אנשי ציבור - ואנחנו לא ניתן את ידינו לכך - או שהמשטרה תצטרך להתייחס בהתאם, אחרת אנחנו מאבדים את היקר מכל, וזאת הדמוקרטיה במדינת ישראל.

חסן אלהיב: כמו ששומרים על טוהר הנשק, צריך לשמור על טוהר המדים.

חסן אלהיב: יאיר יצחקי: אני רק מבקש שתתנו לי לסיים את דבריי.

דוד אזולאי: אני מבטיח לך שנשמור על זכות הדיבור שלך.

דוד אזולאי: יאיר יצחקי: משטרת ירושלים מטפלת ב900- הפגנות בשנה, כאשר רובן ככולן מול משרד ראש הממשלה.

דוד אזולאי: אם תעשו חשבון, מדובר בשלוש הפגנות ביום לפעמים, וגם בשעה הזאת יש הפגנה של הסיירת הירוקה מול משרד ראש הממשלה ואתמול של הדיור הציבורי וכו'.

דוד אזולאי: אנחנו יודעים היטב איך לטפל בהפגנות, ואנחנו לא מפלים בין ציבורים.

דוד אזולאי: אם אתם מחפשים עימותים בהפגנות קודמות, היו עימותים עם האתיופים ועם אנשי קריית מלאכי.

טלב אלסאנע: זה קרוב אחד לשני.

יאיר יצחקי: אנחנו למודי ניסיון עם הפגנות גם בדרום.

יאיר יצחקי: יותר מזה אני אומר לכם, ההערכה שלי ושלנו במחוז היתה שההפגנה שהיתה בשבוע שעבר תהיה שקטה.

יאיר יצחקי: שוחחתי עם השר חיים רמון ערב קודם, אחרי הפגישה עם נציגי הציבור, והוא אמר: ההפגנה מחר תהיה שקטה, וזאת היתה הערכתנו.

יאיר יצחקי: צריך להבין שהבעיה פה היא פחות מה היה בהפגנה הקודמת - ואני מייד אתייחס לזה - אלא מה יהיה ביום רביעי.

יאיר יצחקי: ביום רביעי יש הפגנה נוספת.

יאיר יצחקי: 5,000 איש מגיעים למשרד ראש הממשלה, אתם תהיו שם, והשאלה איך תיראה ההפגנה הזאת.

יאיר יצחקי: אני מודיע לכם שתוצאת ההפגנה הזאת תלויה במשטרת ירושלים ותלויה בכם, ומייד אסביר גם למה זה תלוי גם בכם.

יאיר יצחקי: אף אחד מהאנשים שנמצאים פה, כשעומדים אחריו 2,000 מפגינים, לא יכול לשלוט באחרון 2,000 המפגינים שנמצאים.

יאיר יצחקי: אתה לא יכול לשלוט בפיו.

יאיר יצחקי: יכול להיות שאדם אחד אמר "מוות ליהודים", אולי, אני לא יודע.

יאיר יצחקי: אני מודיע שיש גם בעיה למפקד משטרה - ולא משנה אם זה יצחקי או מיקי לוי - לשלוט בכל השוטרים.

יאיר יצחקי: גם לנו יש מאות שוטרים, שחלק מהם שוטרים שרק התגייסו למשטרה לפני כמה חודשים.

חסן אלהיב: אוי ואבוי.

חסן אלהיב: אלוף פיקוד צפון לא שולט בצבא שלו?

חסן אלהיב: אלה דברים חמורים מאד.

יאיר יצחקי: השאלה היא למה נוצרה סיטואציה של עימות.

יאיר יצחקי: היתה שם סיטואציה של עימות.

יאיר יצחקי: בוא ננסה לנתח מה קרה.

יאיר יצחקי: ההפגנה בשבוע שעבר היתה ברשיון, אני חתום על הבקשה לרשיון.

יאיר יצחקי: המבקשים הם פייסל שחדה, סלימן עומר ואחרים.

יאיר יצחקי: ישבנו איתם ותיאמנו איתם את כל התנאים של ההפגנה.

יאיר יצחקי: הכנו את מתחם ההפגנות למעלה לכל אותן 900 הפגנות שיש בשנה בירושלים, והכנו מתחם הפגנות גבוה, כדי שראש הממשלה יוכל לראות אותו דרך החלון שלו.

יאיר יצחקי: הכנו מקום שבו אפשר להחנות אוטובוסים, לעלות לגבעת ההפגנות ולהפגין, כמו שצריך להיות במדינה דמוקרטית.

יאיר יצחקי: וזה מה שהיה צריך להיות גם בהפגנה הזאת.

יאיר יצחקי: מאז ומתמיד, בכל הפגנה בירושלים, כשהיתה תנועה של מפגינים לכיוון פתח משרד ראש הממשלה, המשטרה בלמה אותם.

יאיר יצחקי: מה היה בהפגנת האתיופים לפני ארבע שנים?

יאיר יצחקי: היתה ירידה לכיוון השוטרים, ואז הם נבלמו.

יאיר יצחקי: מה היה באירוע של ראש עיריית קריית מלאכי?

עבד-אלמאלכ דהאמשה: כמה חברי כנסת הוכו אז?

יאיר יצחקי: ידידיי, אתם חברי כנסת, אני מכבד אתכם, תכבדו גם אתם את המשטרה.

יאיר יצחקי: אתם צריכים לעזור לי כמפקד משטרה להגיע לתוצאה שההפגנה תתקיים, שזכות הביטוי של כל אזרח במדינת ישראל תתקיים ושתהיה זכות להשמיע דעה, ולא תהפכו את המשטרה ליריב בעניין הזה.

יאיר יצחקי: אתם באתם להפגין על הזכויות שלכם, על ההפליה, על כספים ועל תקציבים, והזעם שלכם יוצא כלפי משטרת ישראל.

דוד אזולאי: אני חושב שעזרתי לך כי העברתי את זה למשרד ראש הממשלה.

יאיר יצחקי: אין לי טענות, אתה הגדרת את הדברים בצורה מאד מדויקת.

יאיר יצחקי: ברגע שיש תנועה של חברי כנסת מכובדים וחסינים מכיוון גבעת ההפגנות למטה, אנחנו הראשונים שנגיד להם: בבקשה, לכו למשרד ראש הממשלה, לא נבלום אותם.

יאיר יצחקי: אבל אם הולכים אחריהם 1,000 איש?

יאיר יצחקי: מה אתם מצפים שאנחנו נעשה?

יאיר יצחקי: לא נבלום אותם?

יאיר יצחקי: ואם ראיתם היטב את הקטע בטלוויזיה, ברגע שהולכים חברי כנסת - חלק מהם יושבים פה - ואחריהם עוד 500 או 1,000 איש, העימות הוא בלתי נמנע.

יאיר יצחקי: יכול להיות שהיה שוטר יותר חריף או פחות חריף, אבל העימות הזה היה נמנע והתוצאה הזאת היתה נמנעת, אילו היו באים חברי הכנסת אחמד טיבי וטלב אלסאנע ואומרים: אנחנו רוצים ללכת עכשיו למשרד ראש הממשלה לדבר עם ראש הממשלה או עם אחד העוזרים שלו.

יאיר יצחקי: אני כבר אומר שאם בהפגנה הבאה השבוע ביום רביעי תהיה תנועה נוספת, אנחנו שוב בהוראה שלי - אני אהיה בהפגנה הפעם, לא מיקי לוי - נבלום את האנשים שהולכים לכיוון ראש הממשלה, משום שמשרד ראש הממשלה - לא חשוב מי יושב בו - הוא איזשהו סמל.

יאיר יצחקי: אתה לא יכול להרשות למפגינים - ולא חשוב מה כתוב בתעודת הזהות שלהם: מוסלמי, נוצרי, ערבי, בעל צבע עור כזה או אחר - ללכת למשרד ראש הממשלה, זה קו אדום.

יאיר יצחקי: העימות הזה הוא עימות פעם אחת בידיים ופעם אחת עם אלות ופעם אחת עם סוסים, ואני מצר על זה.

יאיר יצחקי: אתם יכולים לשאול את תושבי מזרח ירושלים - אני מטפל בהפגנות במזרח ירושלים - לא בהכרח אנחנו מפעילים אלות וסוסים שם, גם לא עם החרדים.

יאיר יצחקי: זה שיקול דעת של מפקד במקום, מתי צריך ומתי לא צריך.

יאיר יצחקי: אגב, אני אתן לך את השמות של כל ארבעת הפרשים, אין בעיה.

יאיר יצחקי: אני אומר לכם יותר מזה, יכול להיות ששוטר לא היה בסדר.

יאיר יצחקי: יש לי גם שוטרים פצועים בהפגנה הזאת, תזכרו.

יאיר יצחקי: יש שוטר עם יד שבורה, זאת אומרת: מול התמונות של חברי כנסת בבית חולים, ידידי אחמד טיבי, יכולתי גם להביא תמונות של שוטרים עם יד שבורה ולאזן את התמונה.

יאיר יצחקי: השאלה היא האם ניתן היה למנוע את העימות הזה, והתשובה היא כן.

יאיר יצחקי: אם חברי כנסת רוצים ללכת למשרד ראש הממשלה, בבקשה.

יאיר יצחקי: המפגינים נשארים במתחם ההפגנות.

יאיר יצחקי: יש תנאים של הפגנה מסודרים וחתומים, ואני בטוח שאף אחד מכם לא ראה את התנאים בהפגנה הזאת.

יאיר יצחקי: אגב, ההפגנה של יום רביעי כבר מאושרת.

אחמד טיבי: ניסיתי רק לעבור ללשכת ראש הממשלה.

אחמד טיבי: יאיר יצחקי: אחמד טיבי ידידי, אם היית אומר למיקי לוי - -

אחמד טיבי: מיקי לוי לא היה באירוע הראשון.

טלב אלסאנע: הוא הגיע לאחר מכן.

23632: הייתי, תתנצל כי אתה אומר דברים לא נכונים בלשון עדינה.

יאיר יצחקי: ידידי אחמד טיבי, לפני חודשיים היתה הפגנה של עקורי אקרית ובירעם, ואתה היית בבית המשפט העליון.

יאיר יצחקי: הרמתי לי טלפון ואמרת לי שאתה רוצה ללכת מבית המשפט העליון לגבעת ההפגנות, ונתתי לך ללכת.

יאיר יצחקי: אני לא הייתי בהפגנה הזאת.

יאיר יצחקי: למה לא הרמת לי טלפון?

יאיר יצחקי: למה לא דיברת עם מיקי לוי?

יאיר יצחקי: יכולת לדבר איתו.

אחמד טיבי: כי ראיתי זאת כדבר טבעי.

יאיר יצחקי: אחמד טיבי ידידי, תקשיב מה אני אומר לך, אתה יכול ללכת לכל מקום, ואני אלחם על חסינותך, אבל ברגע שאתה הולך עם שלושה-ארבעה חברי כנסת ו1,000- איש אחריך, הרי ברור לך שאתה לא תשלוט על ה1,000- איש האלה.

יאיר יצחקי: לכן חובתנו היא למנוע את הכניסה שלהם.

יאיר יצחקי: אני חוזר ואומר, אם אני מנסה להגיע לשורה התחתונה, קודם כל, אני מצר על מי שנפגע.

יאיר יצחקי: אני רוצה שתזכרו שבהפגנה הזאת נפגעו אישי ציבור, נפגעו מפגינים ונפגעו שוטרים.

יאיר יצחקי: תזכרו את האיזון הזה.

יאיר יצחקי: אנשים נפגעו בהפגנה הזאת כתוצאה מעימות, אף אחד לא אומר שלא היה שם עימות.

סופה לנדבר: אבל לא ראינו עימות, כאשר שוטר תופס לו את הראש ואת הרגל ונותן לו מכה.

יאיר יצחקי: באשר לשאלה למה נוצרה הסיטואציה הזאת, אילו ההפגנה היתה מתקיימת באותו מתחם שנקבע על פי התנאים, לא היו מתפתחים התנאים לעימות הזה.

יאיר יצחקי: ושוב אני אומר לכם, אנחנו מטפלים ב900-800- הפגנות בשנה, כשכל העולם בא להפגין מול משרד ראש הממשלה.

יאיר יצחקי: לא היתה הפגנת דרוזים לפני חודשיים?

יאיר יצחקי: לא תוכננה הפגנת דרוזים נוספת?

דוד אזולאי: לא היתה.

יאיר יצחקי: היתה, היתה אחת שהיה בה גם עימות אגב.

יאיר יצחקי: אגב, למה היה בה עימות?

יאיר יצחקי: כי נעקרו הגדרות של אותה גבעת ההפגנות, ירדו למטה, ואנחנו בלמנו אותם.

יאיר יצחקי: אני הייתי בהפגנה הזאת.

יאיר יצחקי: רבותיי, לנו אין נטיות פוליטיות.

יאיר יצחקי: יושבים פה חברי כנסת מכל מיני סיעות ומכל מיני כיוונים ותפיסות עולם.

יאיר יצחקי: אתם ככנסת צריכים לסייע למשטרה, בעיקר בירושלים, לקיים את תפקידה ואת חובתה.

יאיר יצחקי: מצד אחד, חופש הביטוי וזכות הציבור להפגין וכל מה שקשור לדברים האלה, והם בעיניי מקודשים, ומצד שני, שמירת הסדר והחוק.

יאיר יצחקי: ואסור לכם כחברי כנסת להוביל מפגינים בניגוד לתנאי רשיון וחוק.

יאיר יצחקי: יחד עם זה אני אומר לכם, בכל מקום ועניין - ויודעים את זה חברי הכנסת היושבים פה - אני אכבד את חסינותם של חברי הכנסת, אבל לא כשהם באים עם 1,000 איש אחריהם.

יאיר יצחקי: את זה צריך להבין.

עבד-אלמאלכ דהאמשה: אתה תכבד חבר כנסת בכל תנאי, זה החוק, לא בתנאים.

יאיר יצחקי: בוודאי.

יאיר יצחקי: הדברים הם מאד ברורים.

דוד אזולאי: אני חושב שהדברים נאמרו בצורה הכי ברורה.

יאיר יצחקי: נדמה לי שחלק מחברי הכנסת שיושבים פה מכירים אותי מההפגנות.

יאיר יצחקי: חבר הכנסת טלב אלסאנע מכיר אותי שנים מההפגנות של הבדואים בדרום ומהרבה מאד הפגנות פה בירושלים, וראשי רשויות מכירים אותי ואת משטרת ירושלים; זה לא אני, זאת משטרת ירושלים כולה.

יאיר יצחקי: לכן, מה שצריך לראות הלאה זה איך אנחנו מחנכים את הציבור שאתם מייצגים אותו - זה לא פחות חשוב - איך מפגינים, מביעים דעה, משיגים הישגים - וזה לגיטימי לחלוטין - וגם מכבדים את אלה שלובשים מדים.

יאיר יצחקי: אגב, אלה שעמדו מולכם, חלקם מוסלמים, חלקם נוצרים, חלקים יהודים וחלקם ערבים.

יאיר יצחקי: במשטרת ירושלים משרתים מכל הסוגים, גם תושבי מזרח ירושלים.

עסאם מח'ול: מה זה רלוונטי?

יאיר יצחקי: זה רלוונטי, כי אנחנו משטרה שלך לא פחות מהמשטרה של חבר הכנסת גדעון עזרא, וזה העניין.

דוד אזולאי: עלו פה שתי טענות, שלא קיבלנו עליהן תשובות.

דוד אזולאי: אל"ף, האם המשטרה הסריטה בווידיאו את ההפגנה?

יאיר יצחקי: התשובה היא כן, יש קלטת ואני מוכן לתת לך אותה.

דוד אזולאי: אני מבקש לקבל אותה, כי הייתי רוצה לראות אותה.

דוד אזולאי: יאיר יצחקי: אין שום בעיה.

דוד אזולאי: נאמרו פה דברים קשים.

יאיר יצחקי: אני אביא את הקלטת, אבל לא בהכרח מה שמופיע בקלטת של ערוץ 1, של ערוץ 2 או של המשטרה, משקף את הכל.

עבד-אלמאלכ דהאמשה: איך זה שאף קלטת לא הסריטה דברים אלה?

דוד אזולאי: בי"ת, עלתה כאן טענה שדחפו אנשי ציבור, ואת זה ראינו.

דוד אזולאי: את זה שדחפו את חבר הכנסת עבד אלמאלכ דהאמשה ראינו.

דוד אזולאי: גימ"ל, שוטרים שלך הסתובבו ללא תגי זיהוי והסתירו אותם, האם זה נכון?

יאיר יצחקי: שמעתי את הטענה הזאת מפיו של אחד מחברי הכנסת.

יאיר יצחקי: לא מן הנמנע שהיה מקרה כזה ואחר שם, ואני אומר לכם את זה בכנות.

יאיר יצחקי: אבל מדובר כאן במאות שוטרים שהגיעו להפגנה הזאת, חלקם ירושלמים וחלקם ממקומות אחרים.

יאיר יצחקי: אני מבטיח להקפיד על העניין.

דוד אזולאי: אז יכול להיות שהיו כאלה?

יאיר יצחקי: אני שוב חוזר ואומר, אם אנחנו ניתפס עכשיו לעניין, יכול מאד להיות שהיו שוטרים מסויימים בודדים ללא תגים.

יאיר יצחקי: הם מחוייבים לבוא עם תגים, ובהפגנה ביום רביעי אתם תהיו ואני אהיה, והם יהיו עם תגים, אבל עדיין - אני שוב חוזר לעניין - תמיד אפשר לשבת סביב העניין ולדון למה השוטר הזה נהג כלפיך כך, או אם אחד מ2,000- המפגינים אמר או לא את מה שמיוחס לו.

יאיר יצחקי: יושב פה ציבור מאד אחראי, שיש לו השפעה מאד גדולה, גם אלה שלובשים מדים, וגם אתם עם החליפות והעניבות.

יאיר יצחקי: הציבור הזה משני הצדדים צריך להפעיל את השפעתו, שהסיטואציה של העימות תימנע.

יאיר יצחקי: ואם אני שואל את עצמי למה היתה סיטואציה של עימות באותו מקום שהיו חברי הכנסת דהאמשה וטיבי, התשובה היא שהופרו תנאי הרשיון והיתה תנועה לכיוון משרד ראש הממשלה, ולכן היא נבלמה.

יאיר יצחקי: אילו ההפגנה הזאת היתה ממשיכה במתחם למעלה, כל זה לא היה קורה.

יאיר יצחקי: אחר כך אתה יכול לדבר על השוטר שנהג לא בסדר, ועל המפגין ששבר את ידו של השוטר וכו' וכו'.

יאיר יצחקי: לכן, אדוני היושב ראש, אני אעביר את הקלטות, ואני מוכן לשמוע מי זה השוטר שנהג לא בסדר.

יאיר יצחקי: אם היה שוטר כזה, אני מוכן לטפל בדברים, ותמיד יש דברים כאלה, ואני אומר את זה באותה נשימה לגבי מפגינים מהצד השני.

יאיר יצחקי: צריך להסתכל קדימה, כיצד יתקיימו ההפגנות הבאות, כולל ההפגנה שביום רביעי.

גדעון עזרא: דע לך שאין גיבוי לשוטרים.

גדעון עזרא: אם השוטרים באים למיקי לוי ואומרים לו: שמענו קריאות "מוות ליהודים" - אם אתה לא מאמין לשוטרים שלך, תפטר אותם.

גדעון עזרא: פשוט לגמרי, פטר אותם.

יאיר יצחקי: נכון.

חסן אלהיב: זה כמו קו 300 שרציתי להאמין לאיציק מרדכי, זה אותו דבר.

גדעון עזרא: לא נאמין לשוטרים, נאמין לחבר הכנסת טלב אלסאנע.

טלב אלסאנע: בגלל שאתה שקרן, כל חברי הכנסת שקרנים?

גדעון עזרא: תן להם גיבוי, תן להם.

עסאם מח'ול: אני שמעתי את מפקד המחוז, ודווקא בחלק מהדברים שהוא אמר הוא היה ענייני ודיבר על העתיד ודיבר יפה וכו'.

עסאם מח'ול: אבל צר לי שברגע האמת הראשון אתה התחלת להתחמק.

עסאם מח'ול: יש דברים שחור על גבי לבן: הפגנה מצולמת.

עסאם מח'ול: מאשימים האשמות שחוזרות על עצמן בכל הפגנה, שבעזרתן רוצים לתרץ אלימות נגד האוכלוסייה הערבית.

עסאם מח'ול: אלה מילים שלא נמצאות בז'רגון של המאבק שלנו בכלל, אלא נמצאות אצל חבר הכנסת גדעון עזרא.

דוד אזולאי: מספיק עם זה.

עסאם מח'ול: לא מספיק, אני רוצה תשובה.

דוד אזולאי: אנחנו מנסים לקיים דיון ענייני, ואתה מסיט את הדיון מן העיקר.

עסאם מח'ול: אני לא מסיט.

עסאם מח'ול: אם אי אפשר להוכיח את הטענה הזאת, צריך להעמיד אותו לדין.

עסאם מח'ול: על זה צריך לתת תשובה.

יאיר יצחקי: אני רק רוצה שהדברים יהיו ברורים.

יאיר יצחקי: ההתנהגות והתגובה של השוטרים ושל סגן מפקד המחוז בהפגנה הזאת היו בסדר גמור, והם היו חייבים לעשות את מה שעשו, לבלום את ההתפרצות של המפגינים לכיוון משרד ראש הממשלה.

יאיר יצחקי: אני אומר יותר מזה, אם זאת תהיה הסיטואציה ביום רביעי, אני אתן את הפקודה לבלום את כולם, ואת זה צריך להבין.

עסאם מח'ול: אני שואל על ההסתה, ואתה לא עונה עוד פעם.

עבד-אלמאלכ דהאמשה: אדוני מפקד המחוז, אתה תיתן את הגיבוי לתת לנו - -

יאיר יצחקי: לא רוצה לתת כלום.

דוד אזולאי: את זה הוא לא אמר.

יאיר יצחקי: לא אמרתי את זה, אל תכניס לי מילים לפה.

דוד אזולאי: חבר הכנסת דהאמשה, אל תגיד מילים שמפקד המחוז לא אמר.

עבד-אלמאלכ דהאמשה: אבל הוא צריך להתייחס גם לזה.

דוד אזולאי: אבל אני ישבתי כאן, ולא שמעתי את הדברים האלה.

יאיר יצחקי: אני לא שמח ואני גם לא שמח ששוטרים שלי נפגעים.

יאיר יצחקי: אני שואל את עצמי, ואתה צריך לשאול את עצמך באותה נשימה, מדוע היתה הסיטואציה הזאת ומה היה חלקם של שני הצדדים בעניין הזה בהתפתחות האירוע.

עבד-אלמאלכ דהאמשה: את זה שמענו, אבל אתה לא אומר מילה על עניין הכאת חברי הכנסת.

יאיר יצחקי: אז אני אומר לך שהשוטרים השתמשו בכוח כדי לבלום את המפגינים.

יהודית נאות: חבר הכנסת דהאמשה, אבל חברי כנסת הם רק חברי כנסת, ואם מכים סתם אזרח?

מוחמד חסן אבו-יוסף: הוא מדבר ומדבר והוא מאשים אותנו, אבל אני ראיתי הכל.

דוד אזולאי: אני מבקש ממך לשבת בבקשה.

דוד אזולאי: אתה תקבל רשות דיבור, אל תיקח רשות דיבור.

יהודית נאות: בשבוע שעבר כשקיימנו פה דיון - ואני פונה לחבר הכנסת גדעון עזרא - וכאשר חברי הכנסת אמרו שעשוי להיות מצב לא נעים, אני ראיתי את זה בבחינת אזהרה וכך גם היושב ראש, ולכן פנינו למשרד ראש הממשלה ואמרנו: תיפגשו, תיפגשו.

יהודית נאות: כך היה בנושא של רשויות דרוזיות וכך היה בנושא של רשויות ערביות, ופנינו ולא נענינו.

יהודית נאות: לכן, לעתים פרשנות הדברים היא בעיני השומע, כי אני ראיתי את זה בבחינת אזהרה ולא איום.

יהודית נאות: אני לא מאוימת.

יהודית נאות: מאידך, כשראיתי שבמשרד האוצר ובמשרד ראש הממשלה לא נפגשים עם הציבור הזה - ואני טוענת שאסור להכות ראש רשות באותה מידה שאסור להכות חבר כנסת או כל אזרח אחר - חשבתי להציע ליושב ראש הוועדה שאנחנו נצטרף.

יהודית נאות: ישבתי בבית וראיתי טלוויזיה, ובעלי אמר לי: איזה מזל שלא הלכת להפגנה, ואכן שמחתי מאד על כך.

יהודית נאות: אני רוצה לומר לסגן מפקד המחוז, לא השתכנעתי - אני מוכרחה לומר בכנות ובגילוי לב - שהיתה שם זריקת אבנים, וגם לא השתכנעתי שההמון הגדול קרא "מוות ליהודים".

23632: את צודקת בזה, כי זה נאמר על ידי קבוצות בודדות.

יהודית נאות: לא השתכנעתי, לא שמעתי את הנהמה.

יהודית נאות: אני אינני קצינת משטרה, אני לא עומדת עם אלה ביד, אני לא יורה, ואני רואה את עצמי באמת באופן אובייקטיבי.

עבד-אלמאלכ דהאמשה: לחשו לך את זה באוזן, רק אתה שמעת.

יהודית נאות: אני אומרת איך אני רואה את פני הדברים.

יהודית נאות: לדעתי, היה שם איבוד שליטה.

23632: של מי?

23632: וזו השאלה הנוקבת.

יהודית נאות: אני התרשמתי שראשי הרשויות במצוקה, וכל מי שטרח לבוא לירושלים, מרגיש מאד נפגע על זה שהוא עומד שם ומפגין שם ואף אחד לא שם קצוץ.

יהודית נאות: והמצוקה הזאת מתבטאת בכך שחברי הכנסת שמייצגים את הציבור הזה, רוצים לעשות מעשה וללכת למשרד ראש הממשלה, ובמובן הזה ההתקדמות הזאת היא איזשהו איבוד שליטה גם של הציבור הזה.

יהודית נאות: מאידך, אני מרגישה שהסיפורים שלאחר מעשה - אין להם הצדקה לאלימות שהיתה.

יהודית נאות: אני אומרת בכנות, חבר הכנסת דהאמשה, אם היכו חבר כנסת או היכו אזרח אחר, בעיניי זה אותו דבר.

יהודית נאות: זו יכולה להיות אני, ותאמין לי שאף אחד לא מזהה שאני חברת כנסת.

עבד-אלמאלכ דהאמשה: מישהו אמר שלא?

עבד-אלמאלכ דהאמשה: אבל על אחת כמה וכמה כשיש פה חוק.

יהודית נאות: אני פונה למפקד המחוז.

יהודית נאות: אני חושבת שהעסק צריך להיחקר, כי אתה אומר שיש פה ושם אנשים שאין עליהם CONTROL.

יהודית נאות: זה לא יכול להיות, כי ההפגנה הזאת והאלימות הזאת הן בעצם בבואה של מה שאנחנו כל היום צופים ורואים.

יהודית נאות: מה שעשוי לקרות ביום רביעי הוא בבחינת שלט על הקיר, ולכן אני מציעה שמי שהיכה - ואתה כן יודע מי הפרשים הללו - לא יוכל להשתתף.

אחמד טיבי: לא רק פרשים.

יהודית נאות: מצד שני, אני חושבת שחברי הכנסת שהולכים להתייצב בראש ההפגנה - ואני עוד שוקלת אם לבוא - צריכים גם להודיע מראש מה הם הגבולות, משום שאסור לתת אמתלה מהסוג שסגן מפקד המחוז נקט בה.

יהודית נאות: אני לא קיבלתי את התירוץ הזה, ואני רוצה לומר לך שיש לי הרגשה מדברי מפקד המחוז שעם יותר התנצלות, הייתי מקבלת את זה.

יאיר יצחקי: לא.

יהודית נאות: אני חשה בזה שדרושה כאן התנצלות מסויימת, כי הדברים יצאו משליטה.

יאיר יצחקי: למה לא יתנצלו אלה ששברו את ידיהם של השוטרים באותה מידה?

יהודית נאות: בהחלט ראוי להתנצל, אמרתי לך שלא?

יאיר יצחקי: למה נוצרה הסיטואציה של העימות?

יאיר יצחקי: תנתחי את זה ותראי למה.

יהודית נאות: תמצא את האדם ששבר יד לשוטר.

יהודית נאות: צריך להעמיד אותו לדין, למה לא?

יהודית נאות: אני לא מסכימה שמישהו אחר יהיה אלים, גם כשהוא המפגין.

יאיר יצחקי: לא, אבל השאלה היא למה המצב הדרדר למצב הזה.

יאיר יצחקי: אנחנו לא יצרנו אותו.

יהודית נאות: זה לא רק בגלל תנועת קהל, אני לא ראיתי צעקות בהמון.

23632: המצלמה לא תפסה את הכל.

23632: לא יעזור, היא לא יכולה לתפוס 2,000 איש.

23632: עבד אלמאלכ דהאמשה: את זה היתה תופסת, היא נמצאת שם כדי לתפוס.

23632: חבר הכנסת ברכה יחד עם עוד 400 איש הוביל מכיוון בנק ישראל, אני עמדתי מולו וביקשתי ממנו: בבקשה, זו לא הדרך.

23632: הוא הגיע עד לצומת הקרוב.

אחמד טיבי: זה היה אחרי החלק הראשון של העימות.

23632: חבר הכנסת טיבי, לא נכון, בד בבד.

סופה לנדבר: אדוני היושב ראש, כחברה חדשה בוועדה שלך, זאת ישיבה ראשונה שלי.

דוד אזולאי: מדי פעם מצטרפים אלינו חברי כנסת לישיבות, גם אם הם לא חברי ועדה.

דוד אזולאי: קודם כל, ברשותך אני מתנצל על כך שלא ידעתי, ואני מברך אותך ומאחל לך להיות חברת כנסת מאד פעילה בוועדה.

סופה לנדבר: אני בדרך כלל פעילה בוועדות שאני חברה בהן.

סופה לנדבר: אדוני היושב ראש, אני קודם כל רוצה לחזק את הקריאה שלך לממשלת ישראל.

סופה לנדבר: אני חושבת שצריכים לטפל בבעיה טיפול שורש.

סופה לנדבר: זו בעיה שנמשכת שנים רבות, כי יש הזנחה בכל מה שקשור לערבים.

סופה לנדבר: אני חושבת שההפגנה הזאת הצביעה על כאב ועל מצוקה.

סופה לנדבר: יכול להיות שהבכי של חברי כנסת - שהם הנציגים של הציבור הזה - והשתתפותם בהפגנה הזאת מצביעים על מצוקה רבה רבה.

סופה לנדבר: אני חושבת שכולנו ראינו בטלוויזיה את הקטע שאב של אחת המשפחות אמר שלא יהיה לו מה לתת לילדים לאכול בעוד יום-יומיים.

סופה לנדבר: כאשר שאלו אותו מה יעשה, הוא אמר שמחוסר ברירה הוא ילך לגנוב.

סופה לנדבר: יכול להיות שאז ממשלת ישראל תצטרך לטפל בבעיה.

סופה לנדבר: אני חושבת שהממשלה צריכה לטפל בבעיה.

דוד אזולאי: את בקואליציה או באופוזיציה?

סופה לנדבר: אני תומכת בממשלת ישראל ואהוד ברק הוא ראש הממשלה שלי, ואני מאמינה שגם שלך.

סופה לנדבר: אני רוצה להגיד לך כבוד מפקד מחוז ירושלים, אני בדרך כלל מאמינה למה שאני רואה בעיניים שלי.

סופה לנדבר: אני לא רוצה לנחש ולתת פירוש.

סופה לנדבר: אני רואה בעיניים שלי שתופסים ראש של חבר כנסת באכזריות ובצורה גועלית, וזה לא מקובל עליי.

סופה לנדבר: מדים לא יכולים להסתיר את ההתנהגות, ואני לא מקבלת את זה לא כחברת כנסת ולא כאזרחית מדינת ישראל.

סופה לנדבר: התנהגות אגרסיבית נגד חברי כנסת ונגד אזרחי מדינת ישראל - וזה לא משנה לי אם אלה ערבים או יהודים - זו התנהגות לא מקובלת, והמדים לא מסתירים את הפנים האגרסיביות.

סופה לנדבר: אמרת שיכול להיות שהיו אנשי משטרה שרק עכשיו התחילו לשרת במשטרה.

סופה לנדבר: אני חושבת שמול משרד ראש ממשלה צריכים להיות אנשי משטרה שיש להם ניסיון ושיכולים להיות אחראים על כל דבר שהם עושים מול בניין של ראש הממשלה, מול משרד של ראש הממשלה, ומול כל המפגינים.

סופה לנדבר: בסך הכל זה לא משנה אם מדובר בחבר כנסת או באזרח של מדינת ישראל, צריכים לחקור את מי שהיה בהפגנה מצד משטרת ישראל, מפני שהתנהגות אכזרית ואגרסיבית, לדעתי, לא מקובלת.

מוחמד חסן אבו-יוסף: אנחנו לא אוהדי וחובבי ההפגנות.

מוחמד חסן אבו-יוסף: אם לא היינו במצוקה הקשה ביותר, לא היינו באים להפגין.

מוחמד חסן אבו-יוסף: ראינו בהפגנה הזאת אפשרות למחות על המצוקה הקשה שאנחנו נקלעים אליה.

אחמד טיבי: חבר הכנסת גדעון עזרא אומר שאצלו במשהד היו מחבלים.

אחמד טיבי: מה זה קשור?

אחמד טיבי: תראה את העין שלו.

גדעון עזרא: המחבלים בטבריה יצאו מהכפר שלו.

עבד-אלמאלכ דהאמשה: אל תכליל את כל משהד.

עסאם מח'ול: זאת הדוגמה להסתה.

מוחמד חסן אבו-יוסף: כל הערבים גינו את האנשים האלה.

גדעון עזרא: תשב בשקט לפחות.

מוחמד חסן אבו-יוסף: אל תפריע לי לדבר.

גדעון עזרא: אני אגיד מה שאני רוצה ואני אגיד מה שעם ישראל אומר ולא מה שהוא אומר.

גדעון עזרא: אל תחנך אותנו.

גדעון עזרא: בושה וחרפה.

גדעון עזרא: אתה בא להטיף לי מוסר?

גדעון עזרא: מי אתה?

מוחמד חסן אבו-יוסף: למה אתה לא יושב בשקט?

גדעון עזרא: תשב בשקט.

מוחמד חסן אבו-יוסף: אל תגיד לי לשבת בשקט.

מוחמד חסן אבו-יוסף: זכותי לדבר, ואני רוצה לדבר.

גדעון עזרא: דבר במקום שאתה צריך לדבר.

עסאם מח'ול: שנה קצת את הרגליך.

מוחמד חסן אבו-יוסף: אנחנו הסברנו לקהל שלנו שאנחנו רוצים להפגין הפגנה שקטה בצורה דמוקרטית.

מוחמד חסן אבו-יוסף: היינו בחצר למעלה, ובחלק הראשון פתאום באה המשטרה, ושמעתי את הקצינים אומרים: תחזירו אותם, תדחפו אותם.

מוחמד חסן אבו-יוסף: עאבד ענבתאוי: תחסלו.

מוחמד חסן אבו-יוסף: תחזירו אותם, תדחפו אותם, והמשטרה התחילה עם העימות.

מוחמד חסן אבו-יוסף: אנחנו לא התחלנו בעימות, אנחנו היינו עוד בתוך החצר, וכששמענו שהקצינים נתנו הוראה למג"ב וליס"מ "לדחוף אותם", ראינו את המוות בעיניים שלנו.

מוחמד חסן אבו-יוסף: דוקטור אחמד טיבי, עזמי בשארה ואני ביקשנו רחמנות ושיעזבו אותנו.

מוחמד חסן אבו-יוסף: רצינו למצוא דרך לחזור ולצאת, והם התארגנו ודחפו אותנו בצורה הכי אכזרית.

מוחמד חסן אבו-יוסף: אחר כך רצינו לרדת, ואז הם התחילו לתת מכות על שמאל וימין.

מוחמד חסן אבו-יוסף: אף אחד לא אמר "מוות ליהודים", אני לא שמעתי את זה.

מוחמד חסן אבו-יוסף: המשטרה התחילה בעימות.

מוחמד חסן אבו-יוסף: אולי רצינו להגן על עצמנו, כך שלא ימשיכו להרביץ לנו.

23632: אני קודם כל רוצה לתאר את המהלכים שהיו שם.

23632: בחצי שעה-שלושת רבעי השעה הראשונה לא היה שום מגע בין השוטרים לבין הקהל.

23632: הקהל היה מרוכז רובו ככולו בגבעת ההפגנות.

23632: אמרתי למפקד תחנת מוריה: כמעט פסטורליה.

23632: לפתע פתאום החלה נהירה המונית החוצה בשני ראשים.

23632: אנחנו התפצלנו: קצין האג"מ עמד על הצומת של הכביש הראשי, ואני עמדתי ליד הצומת של משרד ראש הממשלה.

23632: אבו יוסף יחד עם חבר הכנסת ברכה ויחד עם עוד כ400- אנשים בערך, יחד עם השיח ראאד סאלח, הגיעו עד לצומת שלפני הכניסה למשרד ראש הממשלה, נכון?

אחמד טיבי: לאיפה נעלם הקטע של 30 דקות לפני?

אחמד טיבי: אני וחבר הכנסת דהאמשה נפגענו ליד החצר הרבה לפני, הוא לא היה שם.

אחמד טיבי: מה שהוא אומר נכון, אבל לאיפה נעלם הקטע של חצי שעה?

23632: תירגע, כי אני רק מתאר את מה שאני ראיתי.

אחמד טיבי: אתה תיארת תיאור לקוי.

אחמד טיבי: אני נפגעתי, אני הייתי שם.

23632: ובקטע של הצד השמאלי של צומת הג'וינט יכול קצין האג"מ להעיד, כי הוא היה שם.

23632: פשוט התחלקנו לשני כוחות, מכיוון שגם המפגינים התפצלו.

23632: אני חיבקתי את חבר הכנסת ברכה, ואמרתי לו: לאן אתה הולך?

23632: תראה לאן זה מוביל.

23632: לקחתי את אבו יוסף והרגעתי אותו ונתתי לו בקבוק מים מהאוטו שלי, נכון?

23632: תגיד לכולם, נכון או לא?

מוחמד חסן אבו-יוסף: זה היה אחרי.

23632: ובקטע הזה חבר הכנסת ברכה עם שייח ראאד סאלח הגיעו עם 400 איש עד לצומת הכניסה של משרד ראש הממשלה, ואני נתתי הוראה בפירוש להפעיל כוח.

חוסניה ג'בארה: למה, אסור להגיע מול משרד ראש הממשלה?

23632: לא, יש מקום מוסדר.

23632: אני אראה לך אותו, את מדברת בחוסר ידיעה.

חוסניה ג'בארה: הייתי שם, ואני יודעת הכל.

דוד אזולאי: זה לא מכובד שאנחנו לא מאפשרים לסגן מפקד המחוז לדבר.

דוד אזולאי: הוא היה שם.

דוד אזולאי: אתה רוצה אחר כך להעיר הערה?

דוד אזולאי: אני אתן לך, אבל תאפשר לו לדבר ברצף, אי אפשר אחרת.

23632: בצומת משרד ראש הממשלה נתתי בפירוש הוראה להפעיל כוח, כי צריך להבין דבר פשוט, אם מגיעים לבניין, הכוח והאמצעים שאני אמור להפעיל כדי למנוע כניסת מפגינים אל תוך המתחם הם עשרות מונים יותר קשים, ואז התוצאות חמורות.

23632: צריך להבין שחצו את הגבולות.

23632: קצין האג"מ שהיה בצד השני, שמע את הקריאות עם עוד שוטרים.

23632: האם נשמעו קריאות "מוות ליהודים"?

23632: שמעון קורן: במפורש כן, יש לנו גם עדויות.

23632: חד משמעית שמעתי.

חסן אלהיב: אני אומר לך כסגן אלוף בצה"ל שלא שמעתי את זה.

גדעון עזרא: אתה לא בצה"ל ולא בתפקיד, אז שב בשקט.

גדעון עזרא: גם אני לא בתפקיד.

יאיר יצחקי: איזו סיבה יש לו לשקר?

יהודית נאות: אתה ואנחנו יודעים את הסיבה.

עבד-אלמאלכ דהאמשה: אתה לא יודע איזו סיבה יש לשקר?

עבד-אלמאלכ דהאמשה: הוא משקר כדי לכסות את עצמו.

23632: גבעת ההפגנות מלאה אבנים, סלעים וכל הטוב.

23632: הלוואי שלא היו אבנים בגבעת ההפגנות.

23632: היא עמוסה אבנים.

23632: נזרקו אבנים לכיוון שלי, כשהייתי עם הקבוצה של אבו יוסף יחד עם חבר הכנסת ברכה.

23632: חבל שהוא לא הגיע הנה.

עסאם מח'ול: הוא בחוץ ל ארץ.

23632: נו באמת, מצלמה יכולה לקלוט הכל?

דוד אזולאי: אני מבקש לאפשר לסגן מפקד המחוז להביע את דבריו ולסיים, אחרת לא נוכל להמשיך בדיון.

חוסניה ג'בארה: הוא אומר דברים לא נכונים.

דוד אזולאי: את רק הגעת עכשיו.

חוסניה ג'בארה: אבל הייתי שם.

דוד אזולאי: את רק הגעת עכשיו, מפקד המחוז אמר את דבריו, ואני לא מוכן שכל אחד יבוא ויתחיל את הדיון מחדש.

23632: אני מצהיר חד וחלק, נזרקו אבנים לצומת הכניסה למשרד ראש הממשלה לכיוון השוטרים.

23632: אבו יוסף, לקחתי אותך.

מוחמד חסן אבו-יוסף: לא ראיתי אף אבן נזרקת.

23632: בסדר, נתתי לך בקבוק מים והרגעתי אותך.

עסאם מח'ול: מה זה שייך?

23632: כמה פעמים אמרת "איטבחוהו"?

23632: כמה פעמים אמרת "איטבחוהו"?

23632: תגיד לפורום.

23632: כמה פעמים אמרת "איטבחוהו"?

23632: ויש לזה רק פירוש אחד "תרצחו אותו".

מוחמד חסן אבו-יוסף: אדוני, עלו בסוסים על אנשים.

23632: אבל מה אמרת?

23632: "איטבחוהו".

23632: תגיד לפורום כמה פעמים אמרת.

מוחמד חסן אבו-יוסף: לא נכון.

23632: אתה שקרן.

אחמד טיבי: המשפט הזה צריך להימחק מהפרוטוקול.

23632: הוא אמר "איטבחוהו".

אחמד טיבי: אי אפשר לעבור לסדר היום.

דוד אזולאי: אני מודיע לכם כאן דבר אחד.

דוד אזולאי: אתם לא ראיתם את מה שאני ראיתי כרגע, אז אני מציע שתירגעו רגע.

דוד אזולאי: כאשר הוא נשאל אם הוא אמר את זה, הוא שתק.

יהודית נאות: נכון.

דוד אזולאי: הוא נשאל עוד הפעם והוא שתק, הוא נשאל והוא שתק, עד שזה על ידו מסמן לו: תגיד לא.

23632: הוא אמר דברים לא נכונים.

23632: "איטבחוהו" זה רק תרצחו.

אחמד טיבי: יש ערבי במדינה שאומר "איטבחוהו" ופתאום "אטבח אל יהוד"?

עסאם מח'ול: למה אמרת בטלוויזיה שהוא אמר "אטבח אל יהוד"?

אחמד טיבי: יש ערבי שאומר "איטבחוהו" ופעם "אטבח אל יהוד" ופעם "מוות ליהודים"?

אחמד טיבי: תחליטו איך הערבים מקללים.

אחמד טיבי: מה זה?

אחמד טיבי: מאיפה צץ הדבר הזה?

גדעון עזרא: הוא הופך את האמת כל הזמן.

מוחמד חסן אבו-יוסף: אדוני, אתה שיקרת ואתה משקר.

יהודית נאות: ההפגנות נראות כך, כי כך מתנהגים.

דוד אזולאי: אני פונה להנהגה הערבית ולכולנו, אם זאת הדרך שאנחנו מנהלים כאן דיונים, זה משרה אווירה גרועה מאד בהפגנות, ואם אנחנו לא נרגיע את האווירה, אני חושש ודואג ממה שעלול לקרות כאן ביום רביעי בהפגנה.

יהודית נאות: וזה לא איום, זאת אזהרה.

דוד אזולאי: אני רוצה לנצל את ההזדמנות הזאת לקרוא לראש הממשלה, שקיבל ממני מכתב ב15- בנובמבר, וקראתי לו: אל לנו לחזות פעם נוספת במחזות הלא נעימים שהיינו עדים להם בעת השביתה הממושכת של ראשי הרשויות הדרוזיות, שבסופו של דבר נפגשו עם ראש הממשלה לאחר יותר מחודש ימים מפרוץ השביתה.

דוד אזולאי: אני פונה לראש הממשלה ומזהיר אותו שהוא יישא בכל התוצאות העלולות להיות ביום רביעי הקרוב.

דוד אזולאי: אני קורא לו להתפנות מכל העיסוקים שלו, יחד עם שר האוצר של כולנו, להגיע לוועדה ולבוא ולתת פתרונות למצוקה הקשה של הרשויות הערביות, אחרת אנחנו נעמוד בפני בעיה.

דוד אזולאי: יחד עם זה אני קורא להנהגה הערבית, אנא מכם תשתתפו בהפגנה בדרך מתורבתת, תביעו מחאה בצורה מרוסנת ומכובדת ושילטו על היצרים, אחרת ייווצר מצב שאתם לא רוצים להגיע אליו.

דוד אזולאי: כולנו פה, יהודים וערבים כאחד, דתיים וחילוניים, רוצים לראות איך המצב משתפר ברשויות הערביות.

דוד אזולאי: הפגנות כאלה לא יתרמו לתדמית הציבורית של המגזר הערבי, אז אני קורא לכם לגלות איפוק והנהגה אמיתית, אחרת כולנו בסכנה.

דוד אזולאי: ברשותכם, אני רוצה לגשת לסיכום.

עסאם מח'ול: מה יש לך להגיד למשטרה?

חוסניה ג'בארה: צריך גם לומר לצד השני משהו.

חוסניה ג'בארה: הייתי שם וראיתי הכל.

דוד אזולאי: חברת הכנסת חוסניה ג'בארה, אנחנו כבר יושבים פה למעלה משעה וחצי.

דוד אזולאי: אם הגעת עכשיו, אין טעם לחזור על הדברים.

דוד אזולאי: סיכום הדיון: קריאה לשר האוצר ולראש הממשלה להיכנס בעובי הקורה ולהתפנות מכל עיסוקיו לפתרון מצוקת הרשויות הערביות.

דוד אזולאי: אני לא מפנה אצבע מאשימה כלפי המשטרה, אני מפנה אצבע מאשימה קודם כל כלפי הממשלה.

דוד אזולאי: אני קורא להנהגה הערבית להרגעת הרוחות ביום רביעי הקרוב.

דוד אזולאי: הוועדה קוראת לחברי הכנסת ולהנהגה הערבית לעמוד בראש ההפגנה, למתן ולהרגיע, כדי שההפגנה תעבור כהפגנת מחאה ולא כהפגנה אלימה.

דוד אזולאי: אני קורא לשר לביטחון פנים לבדוק את האירועים הקשים, שהיו בהפגנת ראשי הרשויות הערביות.

דוד אזולאי: לא יתכן שפגיעה בראשי ציבור ובחברי כנסת תהפוך לנורמה במשטרה.

דוד אזולאי: אני מבקש מהמשטרה להעביר מיידית לוועדה את קלטת הווידיאו, על מנת שנוכל להתרשם מן המראות שראינו.

דוד אזולאי: אני קורא למפקד המחוז, מר יאיר יצחקי - אמרת כאן דבר שאני מבקש שתחזור בך - לשלוט על כל השוטרים, גם על האחרון שבהם.

דוד אזולאי: זהו תפקידך אדוני, מפקד המחוז.

עסאם מח'ול: להיזהר מאמירות שיש בהן הסתה ושיסוי.

יהודית נאות: ולזכור שאת הלהבה מדליק גפרור אחד.

דוד אזולאי: תודה רבה, הישיבה נעולה.